Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 405/14/8802	Košice I, 8.8.2014
EEČ : 2-63-255-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde od 02.09.2013 doposiaľ neplní vyživovaciu povinnosť voči svojim deťom XXXXX, nar. XXXXX a mal. XXXXX, nar. XXXXX, hoci mu táto vyplýva zo zákona o rodine a rozsudku Okresného súdu XXXXX XXXXX sp. zn. XXXXX zo dňa 14.09.2009, právoplatného dňa 10.10.2009, ktorým bol zaviazaný prispievať na dcéru XXXXX sumou vo výške 100,- € mesačne a na syna XXXXX sumou vo výške 70,- € mesačne, vždy do 15. dňa toho ktorého mesiaca do rúk matky, pričom bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu XXXXX I č.  XXXXX zo dňa 17.05.2013, právoplatný dňa 02.09.2013, čím doposiaľ na výživnom matke XXXXX dlhuje sumu vo výške 700,- € a dcére XXXXX sumu vo výške 1.000,- €,

lebo zanikla trestnosť činu

Odôvodnenie:
Uznesením vyšetrovateľa  OR PZ XXXXX, OKP, sp. zn. ČVS: ORP-XXXXX-VYS-KE-2014 z 23.06.2014 bolo začaté trestné stíhanie a  vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. c) Trestného zákona  na tom skutkovom základe, že 

-	v Košiciach a inde od 02.09.2013 doposiaľ neplní vyživovaciu povinnosť voči svojim deťom XXXXX, nar. XXXXX a mal. XXXXX, nar. XXXXX, hoci mu táto vyplýva zo zákona o rodine a rozsudku Okresného súdu XXXXX XXXXX sp. zn. XXXXX zo dňa 14.09.2009, právoplatného dňa 10.10.2009, ktorým bol zaviazaný prispievať na dcéru XXXXX sumou vo výške 100,- € mesačne a na syna XXXXX sumou vo výške 70,- € mesačne, vždy do 15. dňa toho ktorého mesiaca do rúk matky, pričom bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu XXXXX XXXXX č.  XXXXX zo dňa 17.05.2013, právoplatný dňa 02.09.2013, čím doposiaľ na výživnom matke XXXXX dlhuje sumu vo výške 700,- € a dcére XXXXX sumu vo výške 1.000,- €.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na zastavenie trestného stíhania.

Preskúmaním spisu som zistil, že návrh je dôvodný.

Dňa 30.07.2014 bol po zákonnom poučení vypočutý na zápisnicu o výsluchu obvineného povinný XXXXX, ktorý svoj čin oľutoval, zároveň uviedol, že vykonal nápravu a k výsluchu priložil kópiu príjmového dokladu vo výške 1.700,- €. Zároveň bol poučený, že si nesplnil vyživovaciu povinnosť za mesiac júl 2014 v celkovej výške 170,- € na obe deti.

Dňa 31.07.2014 bola vypočutá na zápisnicu o výsluchu svedka poškodeného XXXXX, matka detí, ktorá uviedla, že dňa 28.07.2014 prevzala od povinného dlžnú sumu na výživnom vo výške 1.700,- €, pre ňu 700,- € a pre dcéru XXXXX 1.000,- €, zároveň uviedla, že za mesiac júl 2014 jej uhradené výživné nebolo zo strany povinného, avšak ak si túto povinnosť dostatočne splní, tak súhlasí so zastavením trestného stíhania voči XXXXX.

Dňa 31.07.2014 bola vypočutá na zápisnicu o výsluchu svedka poškodeného dcéra povinnoho XXXXX, ktorá uviedla, že jej otec neplatil výživné tak, ako mu to vyplýva z rozsudku, ale jej otec dňa 28.07.2014 vyplatil jej matke XXXXX sumu 1.700,- €, z ktorej bola pre ňu suma vo výške 1.000,- €, zároveň uviedla, že za mesiac júl 2014 jej uhradené výživné nebolo zo strany povinného, avšak ak si túto povinnosť dostatočne splní, tak súhlasí so zastavením trestného stíhania voči XXXXX.

Dňa 04.08.2014 sa obvinený dostavil pred vyšetrovateľa, kde doložil príjmový doklad na sumu 170,- €, čo je dlžné výživné na obe deti na mesiac júl 2014, čím uhradil celú dlžnú čiastku na výživnom.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor